फैंस के मोबाइल जमा करने के बावजूद लीक हुआ ट्रेलर, 9 मई को रखा है लॉन्च इवेंट
Bollywood Movie Adipurush Screening - प्रभास और कृति सेनन स्टारर फिल्म का आदिपुरुष का ट्रेलर 9 मई को दोपहर 3:30 पर रिलीज किया जाना है। हालांकि, आधिकारिक रिलीज से कुछ घंटो पहले ही ट्रेलर ऑनलाइन प्लैटफॉर्म पर लीक हो गया।
प्रभास और कृति सेनन स्टारर फिल्म आदिपुरुष का ट्रेलर 9 मई को दोपहर 3:30 पर रिलीज किया जाना है। हालांकि, आधिकारिक रिलीज से कुछ घंटो पहले ही ट्रेलर ऑनलाइन प्लैटफॉर्म पर लीक हो गया। दरअसल, आदिपुरुष के मेकर्स के सोमवार को हैदराबाद के AMB सिनेमा में फिल्म के ट्रेलर की खास स्क्रीनिंग रखी गई।
स्क्रीनिंग के बाद से ही सोशल मीडिया पर आदिपुरुष के ट्रेलर से जुड़े वीडियोज लीक हो गए हैं। ऐसे में प्रभास के फैंस ने लोगों से रिक्वेस्ट की है कि जो लोग ट्रेलर की क्लिप को ट्विटर पर शेयर कर रहे हैं, वो उन्हें हटा दें।
स्पेशल स्क्रीनिंग के लिए हैदराबाद पहुंचे थे कृति-प्रभास 
बता दें कि हैदराबाद में हुई ट्रेलर स्क्रीनिंग में प्रभास के साथ-साथ कृति सेनन, डायरेक्टर ओम राउत और फिल्म के को-प्रोड्यूसर भूषण कुमार भी पहुंचे। इस दौरान उन्होंने फैंस से मुलाकात भी की और अब हिंदी ट्रेलर मुंबई में रखा जाएगा। स्टार्स से खुद इस बात की जानकारी अपने सोशल मीडिया पोस्ट के जरिए दी है।
थिएटर में फैंस ने किया श्री राम का जाप 
सोशल मीडिया पर सोमवार को एक वीडियो सामने आया है, जिसमें ट्रेलर की स्क्रीनिंग के बाद डायरेक्टर ओम राउत स्टेज पर जय श्री राम का जाप करते हुए नजर आ रहे हैं। कृति सेनन ने ट्विटर पर इवेंट का एक वीडियो शेयर किया है, जिसमें ट्रेलर प्रिव्यू इवेंट के दौरान फैंस की भीड़ नजर आई रही है। फैंस आदिपुरुष के पोस्टर पकड़े हुए जय श्री राम के नारे लगाते नजर आ रहे हैं।
एक साथ दिखे कृति-प्रभास
वीडियो में कृति और प्रभास की झलक भी देखने को मिली है। इस दौरान एक्टर जहां प्लेन व्हाइट कुर्ते में नजर आ रहे हैं, तो वहीं एक्ट्रेस पेस्टल ब्लू-ग्रीन अनारकली में बेहद खूबसूरत लगीं। ट्रेलर देखने के बाद कृति प्रभास के कानों में कुछ फुसफुसाती नजर आ रही हैं। वीडियो के अंत में ओम राउत जय श्री राम के नारे लगाते हैं और वहां मौजूद फैंस उन्हें दोहराते हैं। सोशल मीडिया पर इवेंट का यह वीडियो बेहद सुर्खियों में है। बता दें कि आदिपुरुष 16 जून को बॉक्स ऑफिस पर रिलीज होगी।